open-index/open-wikipedia-markdown huggingface dataset:
ხოლე

**ხოლე** — სოფელი საქართველოში, აფხაზეთის ავტონომიური რესპუბლიკის გალის მუნიციპალიტეტში (რეჩხის თემი), აფხაზეთის ბორცვიან მთისწინეთში, მდინარე ერისწყლის მარჯვენა ნაპირას. ზღვის დონიდან 160 მ, გალიდან 15 კმ. 

## სქოლიო
## ლიტერატურა
კატეგორია:გალის მუნიციპალიტეტის სოფლები
უკანტბა

**უკანტბა** — უღელტეხილი საქართველოში, მცხეთა-მთიანეთის მხარეში, დუშეთის მუნიციპალიტეტში. მდებარეობს გუდამაყრის ქედზე. სიმაღლე ზღვის დონიდან 2334 მ. უღელტეხილის მიდამო აგებულია იურული და ცარცული ასაკის კირქვებით, მერგელებით, ქვიშაქვებითა და თიხებით. დამახასიათებელია სუბალპური ტყე-მდელოს ლანდშაფტი. მდინარე ფშავის არაგვის ხეობას აკავშირებს მდინარე გუდამაყრის არაგვის ხეობასთან საცალფეხო გზით.

## ლიტერატურა 
კატეგორია:მცხეთა-მთიანეთის მხარის უღელტეხილები
უთვირის უღელტეხილი

**უთვირის უღელტეხილი** — უღელტეხილი საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის სამხრეთ განშტოების შდავლერის ქედზე. სიმაღლე ზღვის დონიდან 2714 მ. აგებულია იურული თიხაფიქლებით, ქვიშაქვებით, მერგელებითა და კირქვებით. მდინარე ნაკრის ხეობას აკავშირებს მდინარე ნენსკრის ხეობასთან საცალფეხო გზით. უღელტეხილის მიდამოები შემოსილია ალპური მდელოებით.

## ლიტერატურა 
კატეგორია:სამეგრელო-ზემო სვანეთის მხარის უღელტეხილები
უთვირი

**უთვირი** — მთა საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის სამხრეთ განშტოების შდავლერის ქედზე. სიმაღლე ზღვის დონიდან 3271 მ. კონუსური ფორმისაა. აგებულია პალეოზოური გრანიტოიდებითა და იურული დანალექი წყებებით. დამახასიათებელია ალპური და სუბნივალური ლანდშაფტები.

## ლიტერატურა 
კატეგორია:სამეგრელო-ზემო სვანეთის მხარის მთები
ტყემალა

**ტყემალა** — მთა საქართველოში, შიდა ქართლის მხარეში, ქარელის მუნიციპალიტეტში. მდებარეობს თრიალეთის ქედის ჩრდილოეთ განშტოებაზე — მდინარეების ხვედრულისა და ათრევის (მტკვრის აუზი) წყალგამყოფი. სიმაღლე ზღვის დონიდან 1724 მ. აგებულია შუაეოცენური უხეშმარცვლოვანი ტუფ-ბრექჩიებითა და ტუფებით. შემოსილია მეორადი სუბალპური ბალახეულით.

## ლიტერატურა 
კატეგორია:შიდა ქართლის მხარის მთები
ნიკიფორე ვრიენიოსი

**ნიკიფორე ვრიენიოსი**, ან **ნიკიფორე ბრიენი** (; დ.  ორესტიადა, ადრიანოპოლი, მაკედონიის თემი 1062 — გ. დაახლ. 1136) — ბიზანტიელი სამხედრო და სახელმწიფო მოღვაწე. მოღვაწეობდა კომნენოსების ეპოქაში. 

ალექსი I კომნენოსისგან მიიღო კეისრის წოდება. იყო ანა კომნენოსის ქმარი. 

ავტორია ისტორიული ჩანაწერებისა, რომლებიც მოიცავენ 976–1087 წლებს, რომლებიც ამ პერიოდის ბიზანტიის ისტორიის ერთ-ერთი მნიშვნელოვანი წყაროებია. ქმრის სიკვდილის შემდეგ ანა კომნენოსსმა გააგრძელა მისი ჩანაწერები, რომელიც „ალექსიადას“ სახელით არის ცნობილი, მაგრამ ეს თხზულება ნიკიფორეს ჩანაწერების მხოლოდ ფორმალური გაგრძელებაა, იგი არსებითად განსხვავდება მათგან, როგორც მასალის გადმოცემის ფორმით, ასევე სტრუქტურით.

## ლიტერატურა 
* „ისტორიული ჩანაწერები“ (ნიკიფორე ბრიენი)
* „ალექსიადა“ (ანა კომნენოსი)

## რესურსები ინტერნეტში 
* Вриенний, Никифор, საიტზე vostlit.info (რუსული)

კატეგორია:ბიზანტიელები
კატეგორია:დაბადებული 1062
კატეგორია:უზურპატორები
კატეგორია:ბიზანტიელი ისტორიკოსები
ტყარშეტი

**ტყარშეტი** — ვულკანური მთა საქართველოში, მცხეთა-მთიანეთის მხარეში, ყაზბეგის მუნიციპალიტეტში. აღმართულია მყინვარწვერის მასივის აღმოსავლეთ კალთაზე. სიმაღლე ზღვის დონიდან 3360 მ. აგებულია ანდეზიტებითა და დაციტებით. ტყარშეტიდან ეშვება ლავური ნაკადი მდინარე თერგის კალაპოტში. ტყარშეტის კალთები შემოსილია ალპური ბალახეულით.

## ისტორია
პირველად მოიხსენიება XV საუკუნის ისტორიულ საბუთში, შემდეგ — XVIII საუკუნის წყაროებშიც. 1991 წელს სოფლის სამხრეთ ნაწილში, მდინარე თერგის მარცხენა ნაპირზე, მიწის სამუშაოების დროს აღმოჩნდა ძველი წელთაღრიცხვით III ათასწლეულის სამარხეული კერამიკა — თიხის მოზრდილი დერგი და მინიატურული სასმისი. მოპოვებულმა მასალამ ცხადყო, რომ ჩრდილოეთ კავკასიაში მტკვარ-არაქსის კულტურის გავრცელების სხვადასხვა გზას შორის ერთ-ერთი მნიშვნელოვანი მდინარე თერგის ხეობაც იყო. მასალა ინახება დუშეთის არქეოლოგიურ ბაზაში.

## ლიტერატურა 
კატეგორია:მცხეთა-მთიანეთის მხარის მთები
კატეგორია:საქართველოს ვულკანები
უმბრა

**უმბრა** () — თევზი უმბრასებრთა ოჯახისა. აქვს წითელ-მოწაბლისფრო სხეული, რომლის სიგრძე 50-90 მმ, იშვიათად 115 მმ, მასა 27 გრამს აღწევს. დაფარულია ციკლოიდური ქერცლებით. გავრცელებულია მდინარეების დუნაისა და დნესტრის აუზებში. იკვებება ზოობენთოსითა და თევზის ლიფსიტებით. გამრავლებას იწყებს ერთი წლისა. ტოფობს მარტიდან — მაისამდე; ყრის 150-ზე მეტ ქვირითს, რომელსაც დედალი იცავს. სარეწაო მნიშვნელობა არ აქვს.

## ლიტერატურა 
კატეგორია:უმბრასებრნი
გროტაფერატა

**გროტაფერატა** (იტალ. Grottaferrata) — ქალაქი იტალიაში, მდებარეობს ლაციოს რეგიონში, ექვემდებარება ადმინისტრაციულ რომის ცენტრს .

2004 წლის მონაცემებით მოსახლეობა შეადგენს 19 606 ადამიანს, მოსახლეობის სიმჭიდროვეა 962 კაც./კმ². უკავია 18 კმ² ფართობი. საფოსტო ინდექსი — 046. სატელეფონო კოდი — 06.

დასახლებული პუნქტის მფარველი წმინდანია ნილოს როსანელი (910 – 1005). დღესასწაული არის ყოველი წლის 26 სექტემბერს.

## რესურსები ინტერნეტში 
* ქალაქის ოფიციალური საიტი

სურათი:Grottaferrata centro.jpg|ცენტრში
სურათი:Abbazia Grottaferrata02.jpg|ნილოს როსანელის სახელობის გროტაფერატის სააბატო (მონასტერი).

კატეგორია: იტალიის ქალაქები
საჩალისმთა

**საჩალისმთა** — მთა საქართველოში, მცხეთა-მთიანეთის მხარეში, დუშეთის მუნიციპალიტეტში. მდებარეობს გუდამაყრის ქედზე. სიმაღლე ზღვის დონიდან 2910 მ. აგებულია შუაიურული თიხაფიქლებითა და ქვიშაქვებით. კალთები ძლიერ დანაწევრებულია. ქვედა ნაწილი შემოსილია სუბალპური ბალახეულით, ზედაში აქა-იქ ალპური მდელოებია.

## ლიტერატურა
კატეგორია:მცხეთა-მთიანეთის მხარის მთები
ფლოგოპიტი

**ფლოგოპიტი** — სილიკატების კლასის მინერალი ქარსების ჯგუფისა. ქიმიური შედგენილობა К (Mg, Fe)3 [AlSi3 O10] (OH, F)2, მინარევებია: Na, Ti, Mn, Rb  და სხვა. კრისტალდება მონოკლინურ სინგონიაში. აქვს ფირფიტისებრი ან პრიზმული კრისტალები, ქერცლოვანი აგრეგატები. ჩვეულებრივ, მწვანეა ან მურა, სახეობები, რომლებიც რკინას არ შეივცავს, უფერულია. 

აქვს სრულყოფილი ტკეჩადობა. სიმაგრე მინერალოგიური სკალით 2,2-5; სიმკვრივე 2700—2850 კგ/მ³. გვხვდება მეტამორფულ ქანებში. იყენებენ ელექტროსაიზოლაციო მასალად.

ფლოგოპიტის საბადოები გვხვდება — კოლის ნახევარკუნძულზე, ბაიკალისპირეთში, მადაგასკარზე, კანადაში, ინდოეთში, შრი-ლანკაზე და სხვა.

## იხილეთ აგრეთვე
* მინერალების სია

## ლიტერატურა
* Лицарев М. А., Генезис флогопитовых месторождений Алдана, М., 1961;
* Терновой В. И., Афанасьев Б. В., Сулимов Б. И., Геологическое строение и условия образования Ковдорского месторождения флогопита, "Советская геология", 1967, № 2.

კატეგორია:ფილოსილიკატები
კატეგორია:კალიუმის მინერალები
კატეგორია:მაგნიუმის მინერალები
კატეგორია:რკინის მინერალები
კატეგორია:მანგანუმის მინერალები
კატეგორია:მონოკლინური მინერალები
კატეგორია:ქარსის ჯგუფი
ეუსებიო გილარტე ვერა

**ეუსებიო გილარტე ვერა** (, 15 ოქტომბერი 1805, ლა-პასი, ბოლივია — 11 ივნისი 1849, კობიხა, ბოლივია) — ბოლივიელი პოლიტიკოსი, ბოლივიის პრეზიდენტი 1847-1848 წწ. თანამდებობა დაიკავა 1847 წლის 23 დეკემბერი — დატოვა 1848 წლის 2 იანვარი.

## იხილეთ აგრეთვე
* ბოლივიის პრეზიდენტი

## წყაროები 
*Historia de Bolivia (4º edición),editorial Gisbert.

კატეგორია:ბოლივიის პრეზიდენტები
კატეგორია:დაბადებული 1805
კატეგორია:გარდაცვლილი 1849
კატეგორია:გადატრიალების შედეგად თანამდებობიდან გადაყენებული ლიდერები
კატეგორია:XIX საუკუნეში მოკლული პრეზიდენტები
ექსიტონი

**ექსიტონი** — მყარი სხეულების ფიზიკაში ერთ-ერთი კვაზინაწილაკი. როდესაც იზოლატორებში ან ნახევარგამტარებში ელექტრონი სავალენტო ზონიდან გადადის გამტარობის ზონაში, გამტარობის ზონაში ტოვებს ხვრელს. ხვრელსა და ელექტრონს შორის ჩნდება ელექტროსტატიკური მიზიდულობა. ამ მიზიდულობის შედეგად ელექტრონი და ხვრელი ქმნიან ბმულ მდგომარეობას. ამ ელექტრონ-ხვრელის წყვილს ექსიტონი ეწოდება.
## ვანიერის ექსიტონი 
ექსიტონების კლასიფიკაცია ხდება ელექტრონ-ხვრელს შორის ურთიერთქმედების სიძლიერის მიხედვით. როდესაც ექსიტონის ბმის ენერგია 0.1 ელექტრონვოლტზე ნაკლებია გვაქვს ვანიერის ექსიტონი. ამ ტიპის ექსიტონი ჩნდება ტიპურ ნახევარგამტარებში. ამ შემთხვევაში ელექტრონსა და ხვრელს შორის მანძილი ატომებს შორის მანძილზე გაცილებით დიდია. ამიტომ შეგვიძლია ჩავთვალოთ რომ მათ შორის არსებობს ერთგავროვანი დიელექტრიკული გარემო. ელექტრონი და ხვრელი ქმნიან წყალბადის ატომის მსგავს სისტემას, რომელთა შორის ურთერთქმედება ეკრანირებულია დიელექტრიკული გარემოს მიერ. წყალბადის ატომის მოდელის ფარგლებში ექსიტონის ენერგია შეგვიძლია დავითვალოთ შემდეგნაირად:
:E_n= - \frac{\mu}{m_e}\frac{R}{\epsilon^2 n^2}

სადაც R არის რიდბერგის მუდმივა, რომელიც დაახლოებით უდრის 13.6 ელექტრონვოლტს. \mu არის ელქტრონ-ხვრელის წყვილის დაყვანილი მასა. ნახევარგამტარებისთვის ეს არის 0.1 ელექტრონის მასის რიგის.  m_e არის ელექტრონის მასა, \epsilon გარემოს მაღალსიხშირული დიელექტრიკული კონსტანტაა, ხოლო n - ნატურალური რიცხვი. ტიპური ვანიერის ექსიტონის ბმის ენერგია ოთახის ტემპერატურაზე სითბური ენერგიის რიგისაა, 0.025 ელექტრონვოლტი.ამიტომ ასეთი ექსიტონი არ არის სტაბილური. სითბური მოძრაობის შედეგად მუდმივად ექსიტონი იშლება და ახალი ექსიტონი იქმნება.      
## ფრენკელის ექსიტონი 
როდესაც ექსიტონის ბმის ენერგია ოთახის ტემპერატურაზე სითბურ ენერგიაზე გაცილებით დიდია, ელექტრონ-ხვრელის წყვილი ქმნიან სტაბილურ მდომარეობას. ამ ტიპის ექსიტონს ფრენკელის ექსიტონი ეწოდება. მათი ტიპური ენერგია არის 0.1 დან 1 ელექტრონვოლტამდე. მათი ურთიერთქმედება კრისტალის ატომებზეც ახდენენ გავლენას და იწვევენ დეფორმაციას, შესაბამისად ქმნიან დეფექტს. ხშირად იწვევენ კრისტალში ბმების გაწყვეტას. ამისი ერთ-ერთი მაგალითია სილიცუმის ოქსიდი. ფრენკელის ექსიტონის აღსაწერად მარტივი წყალბადის მოდელი არ გამოდგება, რადგანაც ექსიტონის ზომა ატომებს შორის მანძილის რიგისაა. ფრენკელის ექსიტონი ხშირად ჩნდება დიდი ოპტიკური ღრეჩოს და მცირე დიელექტრიკული კონსტანტის მქონე იზოლატორებში.

## წყარო 
*Mark Fox, Optical Properties of Solids, Oxford University Press 2001.
*W. Y. Liang 1970 Phys. Educ. 5 226, http://iopscience.iop.org/0031-9120/5/4/003/
*S. Ismail-Beigi1 and S. G. Louie, Phys. Rev. Lett. 95, 156401 (2005) http://prl.aps.org/abstract/PRL/v95/i15/e156401

კატეგორია:კონდენსირებული გარემოს ფიზიკა
ბოლივიის გერბი

მინი|250პქ|ბოლივიის სახელმწიფო გერბი
**ბოლივიის გერბი** — ბოლივიის ერთ-ერთი ეროვნული სიმბოლო. დღევანდელი ფორმით მიღებულ იქნა 1963 წელს. მის ცენტრში მდებარეობს ოვალი, რომელიც შემოსაზღვრულია ბოლივიის დროშით, მუშკეტებით და დაფნის რტოებით. წვერში გამოსახულია ანდური კონდორი. 

ცენტრალური ოვალის ძირზე გამოსახულია ათი ვარსკვლავი, რომლებიც აღნიშნავენ ბოლივიის ცხრა დეპარტამენტს და ლიტორალის ყოფილ პროვინციას, რომელიც 1879 ჩილეს მიერ იქნა მითვისებული. ოვალის წვერზე წაწერილია „*ბოლივია*", ხოლო მის შიგნით გამოსახულია პოტოსის მთა,რომელსაც მზე ადგას თავზე. ასევე ალპაკა, ხე და ხორბლის ძნა. ეს კონტრასტი სრულად ასახავს ბოლივიის გეოგრაფიას, ხოლო ალპაკა ქვეყნის ეროვნული ცხოველია. 

გერბზე გამოსახული შაშხანები დამოუკიდებლობისთვის ბრძოლის სიმბოლოა, დაფნის რტოები მშვიდობის, ხოლო კონდორი - ერისა და მისი თავისუფლების დაცვისთვის მზადყოფნის. 

## იხილეთ აგრეთვე
*ბოლივიის დროშა
*ბოლივიის ჰიმნი

## რესურსები ინტერნეტში
* ბოლივიის გერბის ისტორია  
* ბოლივიის გერბის ისტორია 
* http://www.mindef.gov.bo/mindef/node/166  

კატეგორია:ბოლივიის ეროვნული სიმბოლოები
კატეგორია:სახელმწიფო გერბები
კატეგორია:გერბები მზის გამოსახულებით
კატეგორია:გერბები დროშის გამოსახულებით
კატეგორია:გერბები ვარსკვლავის გამოსახულებით
კატეგორია:გერბები ხორბლის გამოსახულებით
კატეგორია:გერბები მთების გამოსახულებით
კატეგორია:გერბები ხის გამოსახულებით
კატეგორია:გერბები ანბანის მიხედვით
საძელე

**საძელე** — ვულკანური მწვერვალი საქართველოში, მცხეთა-მთიანეთის მხარეში, ყაზბეგის მუნიციპალიტეტისა და დუშეთის მუნიციპალიტეტის ადმინისტრაციულ საზღვარზე. მდებარეობს ხევის კავკასიონის მთავარ ქედზე, ჯვრის უღელტეხილის აღმოსავლეთით, მდინარეების ხდისა და ბიდარის სათავეებს შორის. სიმაღლე ზღვის დონიდან 3307 მ. საძელე აგებულია ანდეზიტებით. მთის აღმოსავლეთი და დასავლეთი კალთები დამრეცია, ხოლო ჩრდილოეთი და სამხრეთი ციცაბო. ზედა ნაწილი მოკლებულია ნიადაგ-მცენარეულ საფარს, კალთებზე ალპური და სუბალპური მდელოებია.

## ლიტერატურა
კატეგორია:მცხეთა-მთიანეთის მხარის მთები
კატეგორია:საქართველოს ვულკანები
აღთაქლა

**აღთაქლა** — სოფელი საქართველოში, გარდაბნის მუნიციპალიტეტში, მდინარე მტკვრის მარცხენა მხარეზე. თბილისი-ბაქოს რკინიგზის ხაზზე. ზღვის დონიდან 340 მ, გარდაბნიდან დაშორებულია 18 კმ-ით.

## ლიტერატურა
## სქოლიო
კატეგორია:გარდაბნის მუნიციპალიტეტის სოფლები
ანა კომნენე

**ანა კომნენე** ან **ანა კომნენოსი** (; დ. 1 დეკემბერი, 1083 — გ. 1153) — ბიზანტიელი დედოფალი, იმპერატორ ალექსი I კომნენეს და ირენე დუკაინას ქალიშვილი. ერთ-ერთი პირველი ქალი ისტორიკოსი.

ახალგაზრდობაში ანა დანიშნეს თავის შორეულ ნათესავზე – კონსტანტინე დუკაზე, იმპერატორ მიხეილ VII დუკას და მარიამი დედოფლის (ბაგრატ IV-ის ასული) ვაჟზე და თანამმართველზე. ფიქრობდნენ, რომ ალექსის სიკვდილის შემდეგ კონსტანტინე მემკვიდრეობით მიიღებდა მიიღებდა ბიზანტიის იმპერატორის ტახტს, მაგრამ მას შემდეგ, რაც ალექსის შეეძინა ვაჟი იოანე, ამ პოლიტიკური საქორწინო კავშირის აუცილებლობა აღარ იყო. კონსტანტინეს მოეხსნა ყველა პრივილეგია, ხოლო 14 წლის ანა ცოლად გაჰყვა კეისარ ნიკიფორე ვრიენოსს. ზოგიერთი ცნობით, მამის სიკვდილის შემდეგ მონაწილეობდა შეთქმულებაში, რომლის მიზანიც მისი ძმის, იოანეს ტახტიდან ჩამოცილება იყო. 1137 წელს, ქმრის გარდაცვალების შემდეგ, მონასტერში წავიდა. 

ანა არის ალექსი კომნენეს მმართველობის ეპოქის აღმწერელი თხზულების, „ალექსიადას“ ავტორი. „ალექსიადა“ ჯვაროსნული ომების დროინდელი ბიზანტიის ისტორიის ერთ-ერთი ყველაზე ცნობილი წყაროა.

ანა დიდად განსწავლული ქალბატონი იყო, იგი ეუფლებოდა ფილოსოფიას, კარგად იცოდა როგორც სასულიერო, ასევე საერო ლიტერატურა, მათ შორის, იმხანად „სახიფათოდ“ მიჩნეული ანტიკური ნაწარმოებებიც. მის მეუღლეს გარდაცვალების შემდეგ დაუმთავრებელი დარჩა ისტორიული ნაწარმოები, რომელიც ალექსი კომნენოსის მმართველობას ეძღვნებოდა. ანამ გააგრძელა ეს ნაშრომი და მას „ალექსიადა“ უწოდა. მაღალმხატვრულ დონეზე დაწერილი ეს ნაწარმოები ძირითადი წყაროა XI-XII საუკუნეთა მიჯნის ბიზანტიის ისტორიისათვის. საკმაოდ დიდი ადგილი ეთმობა პირველი ჯვაროსნული ლაშქრობის აღწერასა და ბიზანტიის ურთიერთობებს ჯვაროსნებთან.

## ქორწინებები და შვილები 
კეისარ ნიკიფორე ვრიენოსთან მან გააჩინა რამდენიმე შვილი, მათ შორის:
# ალექსი ვრიენოსი კომნენე (დაახ. დ. 1102 — გ. 1161–1167 წლებს შორის)
# იოანე დუკა (დაახ. დ. 1103 — გ. არა უადრეს 1173 წლისა)
# ირინე II დუკინა (დაახ. დ. 1105 — ?)

## ლიტერატურა 
* Peter Frankopan: *Perception and projection of prejudice. Anna Comnena, the Alexiad and the First Crusade*. In:  Susan B. Edgington, Sarah Lambert (Hrsg.): *Gendering the crusades*. University of Wales Press, Cardiff 2001, S.45-59, Columbia University Press, New York 2002. ISBN 0-231-12598-4

## რესურსები ინტერნეტში
* Анна Комнина. Алексиада (რუსული)

კატეგორია:ბიზანტიელი ისტორიკოსები
კატეგორია:დაბადებული 1083
კატეგორია:გარდაცვლილი 1153
კატეგორია:დაბადებული 1 დეკემბერი
კატეგორია:ქალი ისტორიკოსები
ახალი სამგორი

**ახალი სამგორი** — სოფელი საქართველოში, გარდაბნის მუნიციპალიტეტში, მდებარეობს გარდაბნის ვაკეზე, მდინარე მტკვრის მარცხენა მხარეს. ზღვის დონიდან 400 მ, გარდაბნიდან დაშორებულია 12 კმ-ით.

2014 წლის აღწერის მონაცემებით სოფელში ცხოვრობს 1870 ადამიანი.

1950-იან წლებში მთავრობის გადაწყვეტილებით კასპის რაიონის მაღალმთიანი სოფლიდან გოსტიბედან ჩამოასახლეს მთიულები. სოფლის მოსახლეობის ძირითადი ნაწილი მთიულები არიან, თუმცა სოფლის შესასვლელში, პირველ უბანში, რომელსაც რუსების უბანსაც უწოდებენ, მოსახლეობა თითქმის საქართველოს ყველა კუთხიდანაა.

## ლიტერატურა
## სქოლიო
კატეგორია:გარდაბნის მუნიციპალიტეტის სოფლები
გამარჯვება (გარდაბნის მუნიციპალიტეტი)

**გამარჯვება** — სოფელი საქართველოში, გარდაბნის მუნიციპალიტეტში, გამარჯვების თემში, მდებარეობს სამგორის ვაკეზე, მდინარე ლოჭინის მარცხენა მხარეს. ზღვის დონიდან 520 მ, გარდაბნიდან დაშორებულია 35 კმ-ით. თბილისიდან — 7კმ. 2014 წლის აღწერის მონაცემებით სოფელში ცხოვრობს 4670 ადამიანი.

სოფელი XX საუკუნის შუა წლებში აღმოცენდა. თავდაპირველად აქ პირიქითა ხევსურეთიდან ჩამოასახლეს მოსახლეობა. მალე გურჯაანის რაიონის სოფელ ჭერემის მოსახლეობაც შეუერთდა. 1953 წელს ჩამოყალიბდა კოლმეურნეობა, რომელიც ამ ორი კუთხიდან ჩამოყვანილი პირუტყვით იყო დაკომპლექტებული. შემდეგ ქლუხორის რაიონიდან გადმოასახლეს რაჭველები, ასევე სამცხე-ჯავახეთის მხარედან.

2000 წელს სასმელი წყლის ახალი რეზერვუარის მშენებლობისათვის მიწის თხრის სამუშაობის შესრულების დროს აღმოჩენილი იქნა ნივთები, რომელიც მიგვანიშნებს, რომ აქ ოდესღაც ძველად ცხოვრობდნენ ადამიანები.

## იხილეთ აგრეთვე
*ლოჭინის ნასოფლარი

## ლიტერატურა
## სქოლიო
კატეგორია:გარდაბნის მუნიციპალიტეტის სოფლები
ახალშენი (გარდაბნის მუნიციპალიტეტი)

**ახალშენი** (ყოფ. ***გოფნუნსტალი*** - გადაერქვა 1943 წლის 31 აგვისტოს.) — სოფელი საქართველოში, გარდაბნის მუნიციპალიტეტში, კალინინოს თემში, მდებარეობს გარდაბნის ვაკეზე, მდინარე მტკვრის მარცხენა მხარეს. ზღვის დონიდან 310 მ, გარდაბნიდან დაშორებულია 4 კმ-ით.

## ლიტერატურა
## სქოლიო
კატეგორია:გარდაბნის მუნიციპალიტეტის სოფლები
საყუდისთავი

**საყუდისთავი** — მთა საქართველოში, აჭარის ავტონომიურ რესპუბლიკაში, ქობულეთის მუნიციპალიტეტში. მდებარეობს მესხეთის ქედის ჩაქვის შტოქედზე. სიმაღლე ზღვის დონიდან — 1707 მეტრი. აგებულია შუაეოცენური უხეშმარცვლოვანი ტუფ-ბრექჩიებითა და ტუფებით. კონუსის ფორმისაა, მთის კალთებიდან რადიალურად ჩამოედინებიან მდინარე აჭარისწყლისა და ჩაქვისწყლის შენაკადები. შემოსილია მუხის, რცხილისა და წიფლის შერეული ტყით.

## ლიტერატურა 
კატეგორია:აჭარის ავტონომიური რესპუბლიკის მთები
ტოროსი

მინი|ტოროსი 
მინი|ტოროსი 
**ტოროსი** — ზღვების, ტბების, წყალსაცავებისა და მდინარეების ყინულსაფარში წარმოქმნილი ყინულის ნატეხების გროვა, რომელიც ყალიბდება ყინულის ველის გვერდითი წნევის შედეგად და აგრეთვე ფსკერის ნაპირებზე და წყალმარჩხ მონაკვეთებზე. ღია ზღვაში ტოროსის სიმაღლე ზოგჯერ 10 მ-ს აღემატება, ხოლო სანაპირო ნაწილებში 15–20 მ-მდეა. 

მდინარეებზე, ტბებსა და წყალსაცავებზე მისი სიმაღლეა 5–10 მ. ტოროსულმა ყინულმა შეიძლება წარმოქმნას სერები, სარტყლები და ბარიერები. ტოროსის სერი ყინულის სწორხაზოვანი გროვაა, რომელიც წარმოიქმნება დრეიფგამყოფში ყინულის შეკუმშვისა და დახვნის შედეგად. ტოროსის სარტყელი ყინულის გროვაა რამდენიმე პარალელური სერის სახით, რომელიც თავის მხრივ, წარმოიქმნება ყინულის მრავალრიცხოვანი შეკუმშვისა და დახვნის შედეგად. 
   
გალღობისას გაზაფხულზე ან ზაფხულის დასაწყისში ტოროსმა შეიძლება გაცუროს. ყინულსაფრის ტოროსოვნობის ხარისხი ფასდება 5-ბალიანი სკალით (0 ბალი — ყინულის ზედაპირი სწორია, 5 ბალი — ზედაპირი მთლიანად ტოროსებითაა დაფარული).

## სქოლიო
კატეგორია:გლაციოლოგია
კატეგორია:ოკეანოლოგია
დელტასუბანი

**დელტასუბანი** — სოფელი საქართველოში, იმერეთის მხარის თერჯოლის მუნიციპალიტეტში (ზედა საზანოს ადმინისტრაციული ერთეული). 

მდებარეობს ზემო იმერეთის პლატოზე, მდ. ძუსის (ჩოლაბურის მდგენელი) მარჯვენა მხარეს, ზღვის დონიდან 280 მეტრის სიმაღლეზე. თერჯოლიდან დაშორებულია 18 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 482 ადამიანი.

## ლიტერატურა
## სქოლიო
კატეგორია:თერჯოლის მუნიციპალიტეტის სოფლები
ბოლივიის დროშა

მინი|250პქ|ბოლივიის სახელმწიფო დროშა
მინი|250პქ|ბოლივიის ეროვნული საზღვაო-საფლოტო დროშა
**ბოლივიის სახელმწიფო დროშა** — ბოლივიის ერთ-ერთი ეროვნული სიმბოლო. მიღებულ იქნა 1851 წელს. დროშა ჰორიზონტალური სამფეროვანია და შედგება წითელი, ყვითელი და მწვანე ფერებისგან. ცენტრში გამოსახულია ბოლივიის გერბი. 

ერთ-ერთი ვერსიის მიხედვით, წითელი აღნიშნავს ბოლივიელ მამაც ჯარისკაცებს, მწვანე ნაყოფიერებას, ხოლო ყვითელი - ქვეყნის მინერალურ რესურსებს. 

მიუხედავად ზღვაზე გასასვლელის არქონისა, ბოლივიას გააჩნია ეროვნული საზღვაო-საფლოტო სიმბოლოც, რომელიც მდინარეებსა და ტბებში ცურვებისას გამოიყენება.

## იხილეთ აგრეთვე
*ბოლივიის გერბი
*ბოლივიის ჰიმნი

## რესურსები ინტერნეტში
*ბოლივიის დროშა

## სქოლიო
კატეგორია:ბოლივიის ეროვნული სიმბოლოები
კატეგორია:მსოფლიოს ქვეყნების დროშები
კატეგორია:დროშები ანბანის მიხედვით
ტრეპელი

**ტრეპელი** () — წვრილფორიანი ფხვიერი ან სუსტად შეცემენტებული დანალექი ქანი. უმთავრესად შედგება ოპალის, ზოგჯერ ქალცედონის სფერული ფორმის 0,01-0,02 მმ ზომის ნაწილაკების — გლობულებისაგან. სიმაგრე მინერალოგიური სკალით 1-3; სიმკვრივე 2000-3000 კგ/მ³. მეტად მსუბუქია. წარმოიქმნება ბიოქიმიური გზით. იყენებენ საიზოლაციო, აბრაზიულ და საშენ მასალად, აგრეთვე როგორც შთანთქმელს და კატალიზატორს. სახელი ეწოდა ლიბიის დედაქალაქ ტრიპოლის (Tripoli) სახელწოდების მიხედვით. 

## ლიტერატურა 
კატეგორია:დანალექი ქანები
ხოსე მიგელ დე ველასკო ფრანკო

**ხოსე მიგელ დე ვალასკო ფრანკო** (, დ. 1795 — გ. 1859) — ბოლივიელი პოლიტიკოსი, ბოლივიის პრეზიდენტი 1828, 1829, 1839-1841 და 1848 წწ. თანამდებობა პირველად დაიკავა 1828 წლის 2 აგვისტოს — დატოვა 1828 წლის 18 დეკემბერს, მეორედ თანამდებობა ეკავა 1829 წლის 1 იანვრიდან, 1829 წლის 24 მაისამდე, მესამედ — 1839 წლის 22 თებერვლიდან, 1841 წლის 10 ივნისამდე და მეოთხედ — 1848 წლის 18 იანვრიდან, 1848 წლის 6 დეკემბრამდე.

## იხილეთ აგრეთვე
* ბოლივიის პრეზიდენტი

## წყარო
* Robert L. Scheina, ''Latin's America's Wars, the age of the Caudillo, 1791-1899'', Brassey's Inc., Dulles, Virginie, 2003,

კატეგორია:ბოლივიის პრეზიდენტები
კატეგორია:დაბადებული 1795
კატეგორია:გარდაცვლილი 1859
კატეგორია:გადატრიალების შედეგად თანამდებობიდან გადაყენებული ლიდერები
კატეგორია:ლიდერები რომლებმაც ძალაუფლება ხელში აიღეს პუტჩით
ექვთიმე ზიგაბენი

**ექვთიმე ზიგაბენი** (, ; დ. ? — გ. დაახ. 1118) — ბიზანტიელი ღვთისმეტყველი და ეგზეგეტი.

თავდაპირველად იყო ძალზე წარჩინებული პიროვნება ბიზანტიის იმპერატორის კარზე, შემდეგ კი — მონაზონი. დაწერა ყველა ერესის ისტორია — „პანოპლია დოგმატიკა“ (ბერძ. πανοπλία δογματική), დაწყებული სვიმონ მოგვისგან, ისლამით დამთავრებული, მათი მოკლე უარყოფით, რომლებიც დასესხებულია ეკლესიის მამების თხზულებებიდან. ეს თხზულება არის სრულიად კომპილატიური ხასიათის. ზიგაბენის კომენტარებმა ოთხთავზე (აღმოჩნდა XVIII საუკუნის ბოლოს და გამოიცა ლაიფციგში 1792 წელს), და ასევე ფსალმუნებზე და ქებათა ქებაზე (გამოც. „Bibliotheca patrum“, ტ. XIX) საღვთისმეტყველო კრიტიკის მაღალი შეფასება დაიმსახურა. მისი ყველა თხზულება თავმოყრილია მინეს კრებულში Patrologia Graeca (ტომები 128-131).

## ლიტერატურა 
* *Schriften zum Islam von Arethas und Euthymios Zigabenos und Fragmente der griechischen Koranübersetzung*. Griechisch-deutsche Textausgabe von Karl Förstel (Corpus Islamo-Christianum, Series Graeca, 7). Harrassowitz, Wiesbaden 2009
* *Euthymios Zigabenos (richtiger Zygadenos)*. *Meyers Konversations-Lexikon* 1885–1892, Band 5, Seite 943
* *Die Religion in Geschichte und Gegenwart* (RGG), 3. Aufl., Tübingen 1958, Bd. 2, Sp. 745

## რესურსები ინტერნეტში 
* სტატია ი. კროტოვის ბიბლიოთეკაში  (რუსული)

კატეგორია:ბიზანტიელები
ახალწყალი

**ახალწყალი**, ყოფ. *ახალწყარო* — სოფელი საქართველოში, გარდაბნის მუნიციპალიტეტის თელეთის ადმინისტრაციულ ერთეულში (ქვემო ქართლის მხარე). 

მდებარეობს თრიალეთის ქედის სამხრეთ კალთაზე, ზღვის დონიდან 660 მ-ზე, გარდაბნიდან დაშორებულია 44 კმ-ით. 

## დემოგრაფია
2014 წლის აღწერის მონაცემებით სოფელში ცხოვრობს 453 ადამიანი.

## ლიტერატურა
## სქოლიო
კატეგორია:გარდაბნის მუნიციპალიტეტის სოფლები
ბირლიკი

**ბირლიკი** — სოფელი საქართველოში, გარდაბნის მუნიციპალიტეტში, კალინინოს თემში, მდებარეობს სამგორის ვაკეზე, თბილის-გარდაბნის გზატკეცილზე. ზღვის დონიდან 310 მ, გარდაბნიდან დაშორებულია 3 კმ-ით.

## რესურსები ინტერნეტში
*რეპორტაჟი ბირლიკიდან

## ლიტერატურა
## სქოლიო
კატეგორია:გარდაბნის მუნიციპალიტეტის სოფლები
ბოლივიის ჰიმნი

**ბოლივიის სახელმწიფო ჰიმნი** () — ბოლივიის ერთ-ერთი ეროვნული სიმბოლო. მიღებულ იქნა 1851 წელს. ტექსტი დაწერა ბოლივიის დამოუკიდებლობის დეკლარაციისა და ბოლივიის პირველი კონსტიტუციის ერთ-ერთმა ავტორმა - ხოსე იგნასიო დე სანხინესმა. მუსიკა ეკუთვნის იტალიელ ლეოპოლდო ბენედეტო ვინსენტის.

ჰიმნის ტექსტი შემდეგია (ინგლისური თარგმანით):

## იხილეთ აგრეთვე
*ბოლივიის დროშა
*ბოლივიის გერბი

## რესურსები ინტერნეტში
*ბოლივიის ჰიმნი

კატეგორია:ბოლივიის ეროვნული სიმბოლოები
კატეგორია:ეროვნული ჰიმნები
გიორგი ამარტოლი

[thumb|გიორგი ამარტოლი. მინიატიურა "ქრონიკის" ხელნაწერიდან. [XIV საუკუნე|XIV საუკუნის პირველი ნახევარი, ტვერი.]]
**გიორგი ამარტოლი** ( ), იგივე **გიორგი მონაზონი** — IX საუკუნის ბიზანტიელი ბერი და ისტორიკოსი. ცხოვრობდა ბიზანტიის იმპერატორ მიხეილ III-ს ზეობაში. დაწერა თხზულება „ქრონოგრაფია“, რომელიც გადმოსცემს მსოფლიოს ისტორიას, სამყაროს შექმნიდან 842 წლამდე. წყაროდ გამოყენებული აქვს ანტიკური და ბიზანტიური საისტორიო თხზულებები, აგრეთვე ზეპირი გადმოცემები. სრულად აღწერს ისტორიულ მოვლენებს და ეპოქის საზოგადოებრივ-კულტურულ ცხოვრებას. გიორგი ამარტოლის თხზულება საკმაოდ პოპულარული იყო ბიზანტიაში. 

XII საუკუნეში ქართულად თარგმნა არსენ იყალთოელმა. არსენის თარგმანი მისდევს უძველეს ხელნაწერებში შემორჩენილ რედაქციას, ამავე დროს იგი ორიგინალის ზოგიერთი ადგილის დაზუსტების, შევსებისა და ახლებურად წაკითხვის საშუალებას იძლევა. არსენის თარგმანი შედგება 9 წიგნისაგან და წყდება ბიზანტიის იმპერატორ თეოდოსიუს II-ის (401–450) მეფობამდე. არსენს თარგმნა დაუწყია მანგანის აკადემიაში. ამ დროს იგი პლატონის ზეგავლენას განიცდიდა, რაც მის „ქრონოგრაფიაშიც“ აისახა. შემდეგ არსენის შეხედულება პლატონის ფილოსოფიასა და ნეოპლატონიზმზე მკვეთრად შეიცვალა. შესაძლოა ამის გამო მან აღარ დაასრულა „ქრონოგრაფიის“ თარგმნა. 

## ლიტერატურა 
* გეორგიკა. ბიზანტიელი მწერლების ცნობები საქართველოს შესახებ, ს. ყაუხჩიშვილის გამოც., ტ. 4, ნაკვ. 2, თბ., 1952.
*Georgii Monachi chronicon, ed. C. de Boor, v. 1–2, Lipsiae, 1904; 
*კეკელიძე კ., ქართული თარგმანი გიორგი ამარტოლის ხრონოგრაფიისა (ისტორიულ-ლიტერატურული შენიშვნები), მის წგ.: ეტიუდები ძველი ქართული ლიტერატურის ისტორიიდან, ტ. 1, თბ., 1956; 
*ყაუხჩიშვილი ს., გიორგი ამარტოლის ქრონოგრაფიის ქართული თარგმანები, ნაწ. 2. გამოკვლევა, თბ., 1926; 
*ყაუხჩიშვილი ს., ბერძნული ლიტერატურის ისტორია, ტ. 3 – ბიზანტიური პერიოდის ლიტერატურის ისტორია, თბ., 1973.

## რესურსები ინტერნეტში 
* монах (Амартол). Временник.Восточная литература (რუსული)
* Георгий Амартол // Православная энциклопедия, Т. 11, С. 48-56. (რუსული)
* О Хронике Георгия Амартола (Публикация Института русской литературы РАН) (რუსული)
* Opera Omnia by Migne Patrologia Graeca with analytical indexes

კატეგორია:ბიზანტიელები
კატეგორია:ბიზანტიელი ისტორიკოსები
კატეგორია:მწერლები ანბანის მიხედვით
კატეგორია:გარდაცვალების წელი უცნობია
იოსებ გენესიოსი

**იოსებ გენესიოსი** (ბერძ. Γενἐσιος) — X საუკუნის ბიზანტიელი ისტორიკოსი, წარჩინებული საგვარეულოდან. იმპერატორ კონსტანტინე VII პორფიროგენეტის დავალებით დაწერა იმპერიის ისტორია (948-969 წლებს შორის) დაწყებული ლეონ V-ს ტახტზე ასვლიდან ბასილი I-ს გარდაცვალებამდე. გამოცემულია ლახმანის მიერ ბონის გამოცემაში – "Corpus scriptorum historiae Byzantinae" (1834).

## ლიტერატურა 
*Alexander Kazhdan (ed.), *The Oxford Dictionary of Byzantium*, 3 vols., Oxford University Press, 1991, vol. 2, 828-829, s. v. Genesios. ISBN 0195046528.

კატეგორია:ბიზანტიელი ისტორიკოსები
კატეგორია:სტამბოლში დაბადებულები
საცხენისი (მთა)

**საცხენისი** — მთა საქართველოში, შიდა ქართლის მხარეში, ქარელისა და გორის მუნიციპალიტეტების ადმინისტრაციულ საზღვარზე. მდებარეობს თრიალეთის ქედზე, მდინარეების ძამისა და ტანის წყალგამყოფზე. სიმაღლე ზღვის დონიდან 2030 მ. აგებულია პალეოცენისა და ქვედაეოცენის მერგელებით, კირქვიანი ქვიშაქვებითა და თიხებით. მთის წვერი მობრტყელებულია, კალთები დამრეცი, შემოსილია სუბალპური და ალპური მდელოებით.

## ლიტერატურა 
## სქოლიო
კატეგორია:შიდა ქართლის მხარის მთები
ზურაბ გორგილაძე

**ზურაბ ჰასანის ძე გორგილაძე** (დ. 5 მაისი, 1937, სოფ. ხალა, ახლანდ. ქობულეთის მუნიციპალიტეტი — გ. 8 აპრილი, 2006, ბათუმი) — ქართველი პოეტი.

## ბიოგრაფია
დაწყებითი განათლება მიიღო სოფელ გორგაძეებში 1944-1948 წლებში. 1956 წელს დაამთავრა სოფელ ხალას საშუალო სკოლა და იმავე წელს გახდა ბათუმის შოთა რუსთაველის სახელობის სახელმწიფო პედაგოგიური ინსტიტუტის ფილოლოგიის ფაკულტეტის სტუდენტი. აღნიშნული უმაღლესი სასწავლებელი დაამთავრა 1961 წელს. ინსტიტუტის დამთავრების შემდეგ მუშაობდა პიონერთა და მოსწავლეთა პარკში ქართული ენისა და ლიტერატურის წრის მასწავლებლად.

1963 წლიდან გარდაცვალებამდე მუშაობდა საქართევლოს მწერალთა კავშირის აჭარის ორგანიზაციასთან არსებულ ჟურნალ „ჭოროხის“ სარედაქციო საბჭოში მხატვრულ რედაქტორად. ასევე 1992-1994 წლებში მუშაობდა ქობულეთის რაიონის სოფელ გორგაძეების საშუალო სკოლაში, ქართული ენისა და ლიტერატურის მასწავლებლად. 1961 წელს გამოვიდა მისი პირველი წიგნი „ნედლი სალამური“. ავტორია პოეტური კრებულებისა: „დიდი თვალები“ (1964), „ლირიკული პოემები“ (1969), „ზღვიდან აკრეფილი კენჭები“ (1970), „ლექსები“ (1973), „სინაზე“ (1977), „ლირიკა“ (1979), „მოფერება“ (1984) და სხვ. ლექსების ძირითადი თემატიკაა სიყვარული, აჭარის ისტ. წარსული და პოეტის მშობლიური კუთხის მკვიდრთა სულიერი სამყარო. მიღებული აქვს ღირსების ორდენი (1997).

პოეტის სიცოცხლეში გამოიცა 16 წიგნი, ხოლო გარდაცვალების შემდეგ კი სამი წიგნი. იყო საქართველოს მწერალთა კავშირისა და მემედ აბაშიძის პრემიების ლაურეატი, ღირსების ორდენის კავალერი.

## ლიტერატურა
## რესურსები ინტერნეტში
* ზურაბ გორგილაძე 
## სქოლიო
კატეგორია:დაბადებული 1937
კატეგორია:გარდაცვლილი 2006
კატეგორია:ქართველი პოეტები
ზ
იოანე ევქაიტელი

**იოანე ევქაიტელი** (ბერძ. Ιωάννης Εὐχάιτα), «მავროპად» (ბერძ. Μαυρόπους) წოდებული) (დ. დაახ. 1000 — გ. დაახ. 1070) — მცირე აზიის ქალაქ ევქაიტის მიტროპოლიტი. შერაცხულია წმინდანად მართლმადიდებელი ეკლესიის მიერ, ხსენება 5 ოქტომბერს.

ცხოვრობდა იმპერატორ კონსტანტინე IX მონომაქოსის დროს, იყო ბიზანტიაში განათლების გავრცელების ხელშემწყობი. დატოვა 77 წერილი, რამდენიმე სიტყვა და რამდენიმე იამბიკური ლექსი: ეპიგრამები, გამოცანები და სხვა. შემორჩენილია ასევე იოანეს ეტიმოლოგიური ლექსიკონი. მისი დაწერილია დღეს მართლმადიდებელ ეკლესიაში გამოყენებული სულის გასვლის ლოცვები.

## გამოცემები 
**Johannis Euchaitarum metropolitae quae supersunt in cod. Vaticano graeco 676* Ed. P. de Lagarde and J. Bollig. Berlin 1882 (Standard modern edition).
*Karpozilos A., *The Letters of Ioannes Mauropous Metropolitan of Euchaita*, Thessaloniki 1990.
*Follieri E., "The 'Living Heirmologion' in the Hymnographic Production of John Mauropus, Metropolitan of Euchaita", *Studies in Eastern Chant* 4 (1979) 54-75 (for references to publications of liturgical works).

## ლიტერატურა 
*Hussey J.M., "The Writings of John Mauropus", in: *Byzantinisches Zeitschrift* vol. 44 (1951).
*Karpozilos A., *Συμβολή στη μελέτη του βίου και του έργου του Ιώαννη Μαυρόποδος*, Ioannina 1982.
*Anastasi R., *Giovanni Mauropode, metropolita di Euchaita, Canzoniere*, Catania 1984 (Italian translation of the poems).
*Anastasi R., "Su Giovanni d'Euchaita'", *Siculorum Gymnasium* 29 (1976) 19-49.
*Lefort J., "Rhétorique et politique. Trois discours de Jean Mauropous en 1047", *Travaux et mémoires* 6 (1976) 265-303.

კატეგორია:ბიზანტიელები
კატეგორია:თურქეთში დაბადებულები
გიორგი კედრენე

**გიორგი კედრენე** () — XI საუკუნის ბიზანტიელი ისტორიკოსი, ავტორი თხზულებისა „ისტორიული მიმოხილვა“ (ბერძ. Σύνοψις ίστοριών), რომელიც მოიცავს მსოფლიოს ისტორიას ქვეყნის დასაბამიდან 1059 წლამდე. 

კედრენეს თხზულება, ძირითადად, კომპილაციაა, რომელსაც საფუძვლად დაედო იოანე სკილიცეს, გიორგი სვინკელოზის, თეოფანე აღმსარებლის და ზოგიერთ სხვათა შრომები – მათ ავტორი თავის წინასიტყვაობაში იხსენიებს. თხზულება იწყება სამყაროს დასაბამიდან და მოიცავს ებრაელთა, რომაელთა და ბიზანტიელთა ისტორიას. გიორგი კედრენეს საინტერესო ცნობები აქვს ქართველების შესახებ. აღწერს ლაზიკის ურთიერთობას ბიზანტიასა და ირანთან VI საუკუნეში; განსაკუთრებით მნიშვნელოვანია ცნობები  X–XI საუკუნეების საქართველოს შესახებ: ბასილი II-ის ლაშქრობები საქართველოში, გიორგი I-ის მეფობა და ბაგრატ IV-ის ბიზანტიასთან ურთიერთობა; ლიპარიტ IV ბაღვაშისა და ბაგრატ IV-ის კონფლიქტები. 

## ლიტერატურა 
* გეორგიკა. ბიზანტიელი მწერლების ცნობები საქართველოს შესახებ, ს. ყაუხჩიშვილის გამოც., ტ. 5, თბ., 1963

## რესურსები ინტერნეტში 
*Opera Omnia by Migne Patrologia Graeca with analytical indexes
*Imannuel Bekker (Hrsg.): Georgius Cedrenus. 2 vols, Bonn 1838–1839 (reprinted in Jacques Paul Mignes Patrologia Graecae, vols 121–122, Paris 1884–1889).

კატეგორია:ბიზანტიელი ისტორიკოსები
კატეგორია:XI საუკუნის ისტორიკოსები
კატეგორია:უცხოელი ავტორები საქართველოსა და ქართველების შესახებ
კატეგორია:დაბადების წელი უცნობია
კატეგორია:გარდაცვალების წელი უცნობია
სახარისმაღალი

**სახარისმაღალი** — მწვერვალი საქართველო რუსეთის (ინგუშეთი) საზღვარზე, მცხეთა-მთიანეთის მხარეში, დუშეთის მუნიციპალიტეტში. მდებარეობს თუშეთ-ხევსურეთის კავკასიონის ჩრდილოეთ განშტოების — კიდეგანის ქედზე. სიმაღლე ზღვის დონიდან 3906 მ. აგებულია იურული თიხაფიქლებითა და ქვიშაქვებით. სახარისმაღალს ახასიათებს ნივალური ლანდშაფტი. მწვერვალის სიახლოვესაა უღელტეხილი სახარისღელე.

## ლიტერატურა 
## სქოლიო
კატეგორია:მცხეთა-მთიანეთის მხარის მთები
საძროხე (მთა)

**საძროხე** — მთა საქართველოში, კახეთის მხარეში, ახმეტის მუნიციპალიტეტში. მდებარეობს თუშეთ-ხევსურეთის კავკასიონის მთავარ ქედზე, მდინარე ხისოს წყლის სათავეში. სიმაღლე ზღვის დონიდან 2852 მ. აგებულია იურული თიხაფიქლებითა და ქვიშაქვებით. მთის კალთები შემოსილია სუბალპური და ალპური მდელოებით.

## ლიტერატურა 
კატეგორია:კახეთის მხარის მთები
კატეგორია:თუშეთ-ხევსურეთის კავკასიონის მთები
სახარისღელე

**სახარისღელე** — უღელტეხილი საქართველოსა და რუსეთის (ინგუშეთი) საზღვარზე, მცხეთა-მთიანეთის მხარეში, დუშეთის მუნიციპალიტეტში. მდებარეობს თუშეთ-ხევსურეთის კავკასიონის ჩრდილოეთ განშტოების — კიდეგანის ქედზე. სიმაღლე ზღვის დონიდან 3597 მ. აგებულია იურული თიხაფიქლებით. ახასიათებს ალპური და სუბნივალური ლანდშაფტი. უღელტეხილზე გადადის საცალფეხო გზა ხევსურეთიდან რუსეთში.

## ლიტერატურა 
## სქოლიო
კატეგორია:მცხეთა-მთიანეთის მხარის უღელტეხილები
ევტიქი (ალექსანდრიის პატრიარქი)

**ევტიქი ალექსანდრიელი** (ბერძ. Πατριάρχης Ευτύχιος, არაბ. سعيد بن البطريق‎‎ — საიდ იბნ-ბატრიკ («პატრიკიოსის ძე»)) (დ. 10 სექტემბერი, 876 — გ.  11 მაისი, 940) — ალექსანდრიის პატრიარქი 933—940 წლებში. ავტორი სამედიცინო, საღვთისმტეყველო და ისტორიული თხზულებებისა. ევტიქის თხზულებები გამოცემულია Patrologia Graeca-ს 111-ე ტომში.

ევტიქი დაიბადა ქალაქ ფუსტატში, სახელი გაითქვა, როგორც ექიმმა და ისტორიკოსმა. წერდა არაბულ ენაზე. 933 წელს არჩეულ იქნა ალექსანდრიის პატრიარქად, ცნობილია თავისი ბრძოლით კოპტი–იაკობიტების წინააღმდეგ.

შემორჩენილია ევტიქის წიგნები მედიცინაში, ქრისტიანული მარხვების, აღდგომისა და დღესასწაულების შესახებ მსჯელობები, საუბარი ქრისტიანსა და ურწმუნოს შორის (ე. ი. მართლმადიდებელსა და იაკობიტებს შორის). ყველაზე მეტად ცნობილია მისი მოკლე საზოგადო ისტორია (სამყაროს შექმნიდან 937 წლამდე), რომელსაც იცნობენ სახელით – «ნაზმ-ალ-ჯავაჰირი». ეს ისტორიული ქრონიკა შეიცავს ბევრ ფასეულ ცნობას აღმოსავლეთის და, კერძოდ, ალექსანდრიის შესახებ.

ევტიქის დროს მოხდა საპატრიარქო ბიბლიოთეკის რეორგანიზაცია. ევტიქიმ მისცა ბიბლიოთეკას ის სახე, რომელიც მას დღეს აქვს.

## სქოლიო 
კატეგორია:ალექსანდრიის პატრიარქები
კატეგორია:მართლმადიდებელი ავტოკეფალური ეკლესიების მეთაურები
კატეგორია:დაბადებული   10 სექტემბერი
კატეგორია:დაბადებული  876
კატეგორია:გარდაცვლილი   11 მაისი
კატეგორია:გარდაცვლილი  940
საძელისღელე

**საძელისღელე**, **როშკა-ჯუთა** — უღელტეხილი საქართველოში, მცხეთა-მთიანეთის მხარეში, დუშეთისა და ყაზბეგის მუნიციპალიტეტების ადმინისტრაციულ საზღვარზე. მდებარეობს თუშეთ-ხევსურეთის კავკასიონის მთავარ ქედზე. სიმაღლე ზღვის დონიდან 3056 მ. აგებულია იურული თიხაფიქლებით. მდინარე ხევსურეთის არაგვის ხეობას აკავშირებს მდინარე სნოსწყლის ხეობასთან. შემოსილია სუბალპური მდელოებით.

## ლიტერატურა 
კატეგორია:მცხეთა-მთიანეთის მხარის უღელტეხილები
ეთანოლამიდი

მინი|ქიმიური ფორმულა
**ეთანოლამიდი** (ასევე უწოდებენ: *ეთილ-სპირტს, სუფთა სპირტს, მარცვლოვან სპირტს, სასმელ სპირტს*) — აქროლადი, აალებადი, უფერო სითხე. არის ძლიერი ფსიქოტროპული ნივთიერება და ერთ-ერთი უძველესი დასვენებითი წამალი. უფრო ხშირად როგორც ცნობილი ალკოჰოლი, გამოიყენება ალკოჰოლურ სასმელებში. ის ასევე გამოიყენება თერმომეტრებში, გამოიყენება როგორც გამხსნელი და როგორც ალკოჰოლური საწვავი. ზოგადად მოხმარებაში მას უმეტესად აიგივებენ უბრალოდ ალკოჰოლთან ან სპირტთან. 

## აბსოლუტური სპირტი
აბსოლუტური სპირტი — სპირტი, რომლისგანაც მთლიანად მოცილებულია წყალი, რისთვისაც არსებობს სპეციალური ხერხები. სპირტიდან წყლის მოცილების სისრულე შეიძლება შემოწმდეს თვისებითი ცდებით, მაგ: აბსოლუტურ სპირტში უწყლო გოგირდმჟავა სპილენძი თავის შეფერილობას არ იცვლის.

## ლიტერატურა
* „მოკლე ენციკლოპედიური ლექსიკონი საშენი მასალების, არქიტექტურისა და მშენებლობის დარგში“, რედკოლეგია: მ. ნიკოლაიშვილი, გ. მეფარიშვილი, (საქართველოს რესპუბლიკის არქიტექტურისა და მშენებლობის საქმეთა კომიტეტი), თბ., 1995, გვ. 1

## რესურსები ინტერნეტში 
* საერთაშორისო პროფესიული კავშირი ინფორმაცია ეთანოლის უსაფრთხოებაზე
* ეთანოლის მონაცემთა ბაზა
* ეთანოლის ქიმიური მონაცემები 
* ChEBI – ბიოლოგიასთან კავშირში
* ჩიიკაგოს ვაჭრობის კავშირის გამგეობა ინფორმაცია და ბაზრის მონაცემები
* აშშ-ს მედიცინის ეროვნული ბიბლიოთეკა: ინფორმაცია წამლებზე - ეთანოლი
* ეთანოლის ისტორია 

კატეგორია:ალკოჰოლი
კატეგორია:წამლები
სიდამონისჯვარი

**სიდამონისჯვარი** — მთა საქართველოში, შიდა ქართლის მხარეში. მდებარეობს გუდისის ქედზე, მდინარეების პატარა ლიახვისა და დიდი ლიახვის წყალგამყოფზე, მდინარე ფოტნისის (პატარა ლიახვის მარჯვენა შენაკადი) სათავეში. სიმაღლე ზღვის დონიდან 2413 მ. აგებულია ქვედაცარცული ქვიშაქვებითა და თიხაფიქლებით. აღმოსავლეთ და ჩრდილოეთ კალთა ციცაბოა, სამხრეთი და დასავლეთი დამრეცი. მთის ძირი შემოსილია ფოთლოვანი ტყით, თხემი სუბალპური ბალახეულით.

## ლიტერატურა 
კატეგორია:შიდა ქართლის მხარის მთები
იუნესკოს მსოფლიო მემკვიდრეობის ძეგლები ბოლივიაში

2014 წლის მონაცემებით ბოლივიაში იუნესკოს **მსოფლიო მემკვიდრეობის** 7 ძეგლია.

## სტატისტიკა 
იუნესკოს მსოფლიო კულტურული მემკვიდრეობის ძეგლების სიაში მსოფლიოს მასშტაბით 911  ძეგლია შეტანილი, მათ შორის 0,65 % ბოლივიის ძეგლებია.

* 5 მათგანი კულტურული ძეგლია.
* 1 კი შერეული ტიპისაა.

## ცხრილი 
## მდებარეობა
## რესურსები ინტერნეტში 
* იუნესკოს ოფიციალური საიტი. კულტურული მემკვიდრეობის ძეგლები
* იუნესკოს მსოფლიო კულტურული მემკვიდრეობის ძეგლები ბოლივიაში

## სქოლიო
კატეგორია:ბოლივია
კატეგორია:მსოფლიო მემკვიდრეობის ძეგლები ბოლივიაში
ბოლივია
კატეგორია:ბოლივიის ტურიზმი
ჩათა

**ჩათა** — მთა საქართველოსა და რუსეთის (ჩრდილოეთი ოსეთი) საზღვარზე, მცხეთა-მთიანეთის მხარეში, ყაზბეგის მუნიციპალიტეტში. მდებარეობს ხოხის ქედის ჩრდილოეთ კალთაზე, მდინარეების თერგისა და გიზელდონის მარჯვენა შენაკადის — გენალდონის წყალგამყოფზე. სიმაღლე ზღვის დონიდან 4099 მ. ჩათა აგებულია იურული თიხაფიქლებით, ქვიშაქვებითა და მერგელებით. დამახასიათებელია სუბნივალური და ნივალური ლანდშაფტი.

## იხილეთ აგრეთვე
* ჩათის მყინვარი

## ლიტერატურა 
კატეგორია:მცხეთა-მთიანეთის მხარის მთები
სუათისი (მწვერვალი)

**სუათისი** — მწვერვალი საქართველოსა და რუსეთის (ჩრდილოეთი ოსეთი) საზღვარზე, მცხეთა-მთიანეთის მხარეში, ყაზბეგის მუნიციპალიტეტში. მდებარეობს ხევის კავკასიონის ჩრდილოეთით გვერდით — ხოხის ქედზე, მდინარე თერგის მარცხენა შენაკადის — სუათისის სათავეში. სიმაღლე ზღვის დონიდან 4466 მ. აგებულია იურული ფიქლებითა და დიორიტ-დიაბაზური წარმონაქმნებით. სუათისის ქვედა კალთები შემოსილია სუბალპური და ალპური ბალახმცენარეულობით, ზედა კალთებზე სუბნივალური და ნივალური ლანდშაფტებია.

## ლიტერატურა 
კატეგორია:მცხეთა-მთიანეთის მხარის მთები
ქაბარჯინა

**ქაბარჯინა** — მთა, ძველი ჩამქრალი ვულკანი საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს კავკასიონის მთავარი ქედის შტოქედზე, მდინარეების თერგისა და სნოსწყლის წყალგამყოფზე. სიმაღლე ზღვის დონიდან 3141 მ. აგებულია ზედაპლიოცენური ანდეზიტ-დაციტური ტუფებით, ტუფ-ბრექჩიებითა და ლავებით. დასავლეთ კალთა ეროზიით ჩამორეცხილ-დაღარული და ფლატოვანია, მთის ძირში მძლავრი გამოზიდვის კონუსია ჩამოყალიბებული, რომელიც მდინარე თერგს ებჯინება. ქაბარჯინა თვალწარმტაცი კლდოვანი მასივის სახით არის აღმართული.

## ლიტერატურა 
კატეგორია:მცხეთა-მთიანეთის მხარის მთები
კატეგორია:საქართველოს ვულკანები
წითიხოხი

**წითიხოხი** — მწვერვალი საქართველოსა და რუსეთის (ჩრდილოეთი ოსეთი) საზღვარზე, მცხეთა-მთიანეთის მხარეში, ყაზბეგის მუნიციპალიტეტში. მდებარეობს ხოხის ქედზე, მწვერვალ სუათისის დასავლეთით, მდინარე სუათისის (თერგის მარცხენა შენაკადი) სათავეში. სიმაღლე ზღვის დონიდან 3905 მ. ჩრდილო-დასავლეთ კალთაზე ეშვება მყინვარი წითი. აგებულია იურული ფიქლებითა და დიორიტ-დიაბაზური წარმონაქმნებით. დამახასიათებელია ნივალური და სუბნივალური ლანდშაფტი.

## ლიტერატურა 
კატეგორია:მცხეთა-მთიანეთის მხარის მთები
სირხლებერთა

**სირხლებერთა**, *ლებეურის მთა* — მთა საქართველოში, შიდა ქართლის მხარეში, ჯავის მუნიციპალიტეტში. მდებარეობს რაჭის ქედზე. აქვს წაკვეთილი კონუსის ფორმა. სიმაღლე ზღვის დონიდან 2862 მ. მთის ჩრდილოეთ კალთაზე ტროგული ხეობაა. სირხლებერთა აგებულია ბაიოსური წყების პორფირიტებით, ტუფებითა და ტუფ-ბრექჩიებით. კალთები, განსაკუთრებით სამხრეთი მოფენილია ლოდებით. მთის მიდამოები შემოსილია ალპური ბალახეულით.

## ლიტერატურა 
კატეგორია:შიდა ქართლის მხარის მთები
ბოკა ხუნიორსი

მინი|200პქ|ბოკა ხუნიორსის ლოგო
მინი|
**ბოკა ხუნიორსი** () — არგენტინული სპორტული კლუბი ბუენოს-აირესის გარეუბან ლა-ბოკადან. წარმოადგენს პროფესიონალურ საფეხბურთო კლუბს, რომელიც არგენტინის პრიმერა დივიზიონში ასპარეზობს.

ბოკა ხუნიორსი არგენტინისა და ზოგადად მთელი მსოფლიოს ერთ-ერთი ყველაზე წარმატებული კლუბია. სულ მოგებული აქვს 41 ტიტული, ადგილობრივ თუ საერთაშორისო დონეზე.

## რესურსები ინტერნეტში 
* ოფიციალური ვებ-გვერდი
* ბოკა ხუნიორსის შედეგები და სტატისტიკა
* ბოკა ხუნიორსის ისტორია 

კატეგორია:არგენტინის საფეხბურთო კლუბები
ქვენამთა

**ქვენამთა** — მთა საქართველოში, მცხეთა-მთიანეთის მხარეში, ყაზბეგის მუნიციპალიტეტისა და დუშეთის მუნიციპალიტეტის ადმინისტრაციულ საზღვარზე. მდებარეობს ხევის კავკასიონის მთავარ ქედზე, მდინარეების ბოსელთისა (გუდამაყრის არაგვის მარჯვენა შენაკდი) და ქვენამთისწყლის (სნოსწყლის მარცხენა შენაკადი) სათავეებში. სიმაღლე ზღვის დონიდან 3152 მ. აგებულია ქვედაიურული თიხაფიქლებით, ქვიშაქვების შუაშრეებით. მთის დასავლეთ კალთა ციცაბოა, ღრმა ფლატეებიანი. ქვენამთა შემოსილია ალპური ბალახეულით.

## ლიტერატურა 
კატეგორია:მცხეთა-მთიანეთის მხარის მთები
ჰაინრიხ I

ჰაინრიხ I-ის სახელით ისტორიაში ცნობილნი არიან შემდეგი პირები:

* ჰაინრიხ I ფრინველმჭერი - გერმანიის მეფე (919-936).
* ჰაინრიხ I (ბავარია) - ჰერცოგი (945-955).
* ჰაინრიხ I (კერნტენი) - ჰერცოგი (976-978).
* ჰაინრიხ I (ლიმბურგი) - ქვემო ლოთარინგიის ჰერცოგი (1100-1106).
* ჰაინრიხ I (ჰესენი) - ლანდგრაფი (1247-1308).
* ჰაინრიხ I (ბრაუნშვაიგ-ვოლფენბიუტელი) - ჰერცოგი (1491-1514).
* ჰაინრიხ I (ანჰალტი) - ფიურსტი (1212-1252).
* ჰაინრიხ I (როისი) - ფიურსი (1726-1744).
* ჰაინრიხ I (ავსტრია) - მარკგრაფი (994-1018).
* ჰაინრიხ I (ლიოვენი) - გრაფი (1015-1038).
* ჰაინრიხ I ფონ აილენბურგი - მარკგრაფი ფონ მაისენი (1087-1103).
* ჰაინრიხ I (გელდერნი) - გრაფი (1131-1182).
* ჰაინრიხ I გრძელი - რაინის პფალცგრაფი (1195-1212).
* ჰაინრიხ I (ცვაიბრიუკენი) - გრაფი (1180-1225).
* ჰაინრიხ I (არნსბერგი) - გრაფი (???-1203).
* ჰაინრიხ I (ჰოლშტაინ-რენდსბურგი) - გრაფი (1290-1304).
The Beatles Anthology

**The Beatles Anthology** () — ჯგუფ The Beatles-ს ისტორიის ამსახველი დოკუმენტური ფილმების, სამი ალბომისა და წიგნის პროექტი, რომელიც სხვადასხვა წლებში განხორციელდა. მასზე მუშაობდნენ ჯგუფის დარჩენილი წევრები, პოლ მაკ-კარტნი, ჯორჯ ჰარისონი და რინგო სტარი.

პროექტი დაიწყო დოკუმენტური ფილმების სერიით. პირველი ფილმი ნაჩვენები იქნა 1995 წლის ნოემბერში. შემდგომი ნაწილები გამოვიდა 1996 (VHS) და 2003 (DVD) წლებში. დოკუმენტურ ფილმებში წარმოდგენილია ინტერვიუ ჯგუფის სამ წევრთან და უნიკალური საარქივო მასალები და საკონცერტო გამოსვლები. პირველი ალბომი, საარქივო სტუდიური მასალითა და იშვიათი ჩანაწერებით, გამოვიდა 1995 წლის ნოემბერში, პირველი ფილმის პარალელურად. შემდგომი ნაწილები გამოვიდა 1996 წელს. წიგნი, რომელიც 2000 წელს გამოვიდა, ისევე როგორც დოკუმენტური ფილმი, წარმოადგენს ინტერვიუებს ჯგუფთან.

## დოკუმენტური ფილმები 
## ალბომები 
## წიგნი
## რესურსები ინტერნეტში 
*

კატეგორია:The Beatles Anthology
კატეგორია:1960-იანი წლები მუსიკაში
კატეგორია:მედია-ფრენჩაიზები
ტრემოლიტი

**ტრემოლიტი** — სილიკატების კლასის, ამფიბოლების ჯგუფის მინერალი; ქიმიური შედგენილობა Сa2Mg5Si8O22(OH)2 — კრისტალდება მონოკლინურ სინგონიაში. აქვს ნაცრისფერი ან თეთრი ნემსისებრი კრისტალები, აგრეგატები — რადიალურ სხივური. სიმაგრე მინერალოგიური სკალით 6-6,5; სიმკვრივე დაახლოებით 3000 კგ/მ³. 

წარმოიქმნება მეტამორფული პროცესების შედეგად. ტრემოლიტის მკვრივი ფარულკრისტალური სახეობაა ნეფრიტი, რომელსაც იყენებენ საიუველირო საქმეში, წმინდაბოჭკოვანია აზბესტი. 

სახელი ეწოდა ტრემოლის (Tremola) ხეობის (სამხრეთი შვეიცარია) სახელის მიხედვით.

ტრემოლიტი გავრცელებულია მსოფლიოს სხვადასხვა ადგილებში, მათ შორის გვხვდება რუსეთში, აშშ-ში, კანადაში, იტალიაში, შვეიცარიაში, ფინეთსა და ტანზანიაში. 

## იხილეთ აგრეთვე
* მინერალების სია

## ლიტერატურა
კატეგორია:კალციუმის მინერალები
კატეგორია:მაგნიუმის მინერალები
კატეგორია:აზბესტი
კატეგორია:ამფიბოლის ჯგუფი
კატეგორია:მონოკლინური მინერალები
სირხისარი

**სირხისარი**, **შერხოთა** — კონუსური ფორმის ვულკანური მთა საქართველოში, მცხეთა-მთიანეთის მხარეში, ყაზბეგის მუნიციპალიტეტში. მდებარეობს მდინარეების მნაისისწყლისა და კუსიას წყალგამყოფ ქედზე. სიმაღლე ზღვის დონიდან 3662 მ. სირხისარზე აქვს სათავე მდინარე მნაისისწყლის მარცხენა შენაკადებს. სირხისარი აგებულია მეოთხეული ანდეზიტური ლავებით. ნიადაგ-მცენარეული საფარი თითქმის არ არის.

## ლიტერატურა 
კატეგორია:მცხეთა-მთიანეთის მხარის მთები
კატეგორია:საქართველოს ვულკანები
ბოლივიის ტბების სია

[მინი|250პქ|[ტიტიკაკა]]
[მინი|250პქ|[სალარ-დე-უიუნი]]

## სქოლიო
კატეგორია:ბოლივიის ტბები
Kon Live Distribution

**Kon Live Distribution** — ხმისჩამწერი ლეიბლი. იგი დააარსა R&B-ს მომღერალმა ეიკონმა. Ray Lavender იყო პირველი შემსრულებელი, რომელმაც კონტრაქტი გააფორმა Kon Live-თან.

## შემსრულებლები 
მითითებულია როგორც ყოფილი, ასევე მიმდინარე შემსრულებლები.

*რეი ლავენდერი
*ლედი გაგა
*ჯეფრი სტარი
*Kardinal Offishall
*კოლბი ო'დონისი
*Ya Boy
*Brick & Lace
*ვონ სმითი
*ნატალია კილსი
*Flight Case for Sushi

## სქოლიო
კატეგორია:მუსიკალური ლეიბლები
აბლუხვარა

**აბლუხვარა** — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში (წებელდის თემი), მდინარე სხჭის (მდინარე ამტყელის მარჯვენა შენაკადი) სათავესთან. ზღვის დონიდან 720 მ, შავი ზღვიდან 21 კმ, მაჭარიდან 33 კმ. 

## დემოგრაფია
1989 წლის აღწერის მონაცემებით სოფელში ცხოვრობდა 35 ადამიანი.

## ლიტერატურა 
## სქოლიო
კატეგორია:გულრიფშის მუნიციპალიტეტის სოფლები
საწალიკე

**საწალიკე** — მთა საქართველოში, რაჭა-ლეჩხუმისა და ქვემო სვანეთის მხარის ამბროლაურის მუნიციპალიტეტისა და იმერეთის მხარის ჭიათურის მუნიციპალიტეტის ადმინისტრაციულ საზღვარზე. მდებარეობს რაჭის ქედზე. სიმაღლე ზღვის დონიდან 1996 მ. აგებულია ცარცული ასაკის კირქვებითა და გადოლომიტებული კირქვებით. ჩრდილოეთ-დასავლეთ კალთა დამრეცია და თანაბარი დახრილობით ეშვება შაორის ქვაბულისაკენ. ახასიათებს რელიეფის კარსტული ფორმები. შემოსილია სუბალპური მცენარეულობით. მთის ძირას საწალიკეს უღელეტეხილია.

## ლიტერატურა 
კატეგორია:იმერეთის მხარის მთები
კატეგორია:რაჭა-ლეჩხუმისა და ქვემო სვანეთის მხარის მთები
სიესტა

[მინი|[გუსტავ კურბე, ’ჰამაკი’]]**სიესტა** () — სადილის შემდგომი დასვენება, რომელიც რამდენიმე ქვეყანაში ერთგვარ ტრადიციას წარმოადგენს. ძირითადად, ეს არის ის პერიოდი, როდესაც ადამიანი სადილის შემდეგ ისვენებს და აღადგენს საკუთარ ძალებს.  

ჩვეულება მოხსენიებულია V საუკუნის ავტორის, სიდონიუს აპოლინარის, წერილებში: „სადილის შემდეგი სიესტა ყოველთვის ხანმოკლეა და ზოგჯერ წყდება“.

სიტყვის „siesta“ და ზმნის „sestear“ წარმოშობა ლათინურ „hora sexta“-შია („მეექვსე საათი“, ანუ შუადღე). ეს იყო დაახლოებით 12-15 საათს შორის დრო, როდესაც სამუშაოს დროს შესვენებას ჰქონდა ადგილი.  

ბევრ რეგიონში საწარმოები და დაწესებულებები 2–4 საათით იკეტება, რათა ადამიანებს დღის განმავლობაში დასვენებისა (ზოგ შემთხვევაში — ძილის) შესაძლებლობა ჰქონდეთ და ოჯახთან დრო გაატარონ

სიესტის ტრადიციად ქცევის მაგალითებია შემდეგი ადგილები: ესპანეთი, ალბანეთი, ბანგლადეში, ბოსნია და ჰერცეგოვინა, ბრაზილია, ჩინეთი, კვიპროსი, საბერძნეთი, ინდოეთი, ირანი, ერაყი, ისრაელი, იტალია (სამხ.), მალტა, მავრიტანია, მონტენეგრო, ჩრდილოეთი აფრიკა, პაკისტანი, ფილიპინები, სერბეთი, ტაივანი, ვიეტნამი, სალვადორი და დომინიკელთა რესპუბლიკა.

მიუხედავად იმისა, რომ ტერმინი „სიესტა“ დღის ძილს აღნიშნავს, თავად სიესტის პერიოდი ხშირად აღწერილია როგორც „სტრესის მოხსნის“ დრო. თუ ესპანელები იძინებენ, ბევრი მათგანი უბრალოდ დივანზე ჩაეძინება და არა — პიჟამას ჩაიცვამს და საწოლში დაწვება.

## სქოლიო 
## ლიტერატურა
* Ebert, D., K.P. Ebmeier, T. Rechlin, and W.P. Kaschka, «Biological Rhythms and Behavior», Advances in Biological Psychiatry. ISSN 0378-7354

კატეგორია:ძილი
Love (Cirque du Soleil)

***Love*** — სასცენო დადგმა, რომელიც ეკუთვნის Cirque du Soleil-ის დასს. იგი ეფუძნება ჯგუფ The Beatles-ის მუსიკას, კერძოდ - 2006 წელს გამოცემულ ალბომს *Love*, რომელზეც მუშაობდნენ ჯორჯ მარტინი და ჯაილს მარტინი. დადგმის პრემიერა გაიმართა 2006 წლის 30 ივნისს. 2016 წელს, 10-წლიანი იუბილეს აღსანიშნავად, შემქმნელებმა განაახლეს სანახაობა, დაამატეს ახალი ვიზუალური ელემენტები და დასის ნაწილი.

## რესურსები ინტერნეტში 
*ოფიციალური საიტი 

## სქოლიო
კატეგორია:მიძღვნები The Beatles-ისადმი